Varkhond verloor hare | Health24
Posted by: Jackie | 2004/01/23
Varkhond verloor hare
Ons (opregte) varkhond het 9 weke gelede 10 kleintjies gehad, waarvan 8 oorleef het. Ons moes die kleintjies weg vat van haar af reeds op 4 weke. Hulle het haar stukkend gekrap en sy het hulle aan hulle ore begin knyp met haar tande, sodra hulle aan begin drink. Sy het al slegter begin lyk, tot ons die kleintjies weg gevat het, en haar op 'n spesiale dieët gesit het (ontbyt: eier & melk aandete: hoenderlewer & rys). Sy lyk weer goed, die enigste probleem is dat sy nogsteeds hare verloor. Sy het nou al so baie verloor dat jy op plekke slegs haar velletjie sien, en dit lyk nie of daar nuwes weer uitkom nie. Haar kombersies is elke dag vol hare. Wat veroorsaak dit, en wat kan ons doen om dit te verhoed, en wat kan ons haar gee om haar hare weer te laat terug groei. Sy is spierwit.
Dis moeilik om 'n akkurate anwoord te gee. Hormonale veranderinge en dieet wanbalanse mag 'n rol speel, sowel as sekere myt infeksies. Sy behoort 'n meer gebalanseerde dieet te eet, veral 'n goeie komersiele dieet (hoewel ek seker is die kas wat jy gee is heerlik vir haar!). As dit nie gou verbeter nie, gaan sien eerder jou veearts vir 'n spesifieke diagnose. Ek kan maar net raai, sonder om haar te sien.